
Előterjesztés
a Közgyűlés részére
Tisztelt Közgyűlés!
A Fővárosi Közgyűlés 2017. december 06-ai ülésén hagyta jóvá „A fővárosi hulladékgazdálkodási rendszer környezetbarát technológiáinak bővítése, a hulladékfeldolgozás és újrahasznosítás arányának növelése” című projekt 2. szakaszára vonatkozó Támogatási Szerződés 1. számú módosítását, mely 2017. december 14-én került aláírásra.
A Támogatási Szerződés 1. sz. módosításában foglalt műszaki tartalomnak megfelelően kerül sor a 
1106 Budapest, Ezüstfa u. 12. sz. alatti ingatlanon a hulladék válogatómű technológiai berendezéseinek kialakítására és a meglévő csarnoképület bővítésére.
A válogatómű technológiai berendezéseinek kialakítására és az épület bővítésére vonatkozó közbeszerzési eljárás 2016-ban került kezdeményezésre a Fővárosi Közbeszerzési Kft.-nél. Az NHKV Zrt. észrevételei alapján a technológia áttervezése 2017-ben megtörtént, az új válogatósor kiegészítésre kerül az 
FKF Nonprofit Zrt. által korábban beszerzett és tulajdonában lévő, a BUFA Kft. telephelyén (1108 Budapest, Újhegyi út 52.) működtetett, időközben bezárásra került válogatósor berendezéseivel. A csarnoképület bővítése és az új válogatósor beszerzése európai uniós (KEHOP) támogatás igénybe vételével történik. A korábban nem a projekt elszámolható költségei terhére beszerzett, az FKF Nonprofit Zrt. tulajdonában lévő válogatósor áttelepítése a Nemzeti Fejlesztési Minisztérium 2018. január 8-i keltű KHVF/1854-1/2018-NFM iktatószámú tájékoztatása alapján nem elszámolható KEHOP forrásból, ezért annak költségét az FKF Nonprofit Zrt. megtéríti a Főváros részére az előterjesztés 2.sz melléklete szerinti nyilatkozat szerint. Az áttelepítés tartalékkal növelt becsült költsége 200 000 ezer Ft + ÁFA.
A közbeszerzési eljárás indításához a pénzügyi fedezet biztosítása szükséges, ezért a finanszírozás feltételeire vonatkozó megállapodás mielőbbi megkötése szükséges Budapest Főváros Önkormányzata és az FKF Nonprofit Zrt. között.
A Megállapodás tervezete jelen előterjesztés 1. sz. mellékletét képezi.
Kérem a T. Fővárosi Közgyűlést, hogy az előterjesztést megtárgyalni és az alábbi határozati javaslatokat elfogadni szíveskedjen.
Határozati javaslat
A Fővárosi Közgyűlés úgy dönt, hogy:

A BUFA Kft. telephelyén (1108 Budapest, Újhegyi út 52.) működtetett, időközben bezárásra került hulladék válogatósor berendezéseinek „A fővárosi hulladékgazdálkodási rendszer környezetbarát technológiáinak bővítése, a hulladékfeldolgozás és újrahasznosítás arányának növelése” című projekt keretében a 
1106 Budapest, Ezüstfa u. 12. sz. alatti ingatlanon kialakítandó válogatómű helyszínére történő áttelepítését a válogatósor tulajdonosa, az FKF NZrt. teljes költségviselésével valósítja meg (2.sz melléklet).

A válogatósor áttelepítési költségeinek az FKF NZrt. által történő megtérítéséig kötelezettséget vállal arra, hogy Budapest Főváros Önkormányzata 2018. évi költségvetésében tervbe veszi az új „8… FKF NZrt. hulladékgazdálkodási rendszer közvetített szolgáltatás” cím kiadási, azon belül a dologi kiadások (többi dologi kiadás) előirányzatát bruttó 254 000 ezer Ft összegben (nettó 200 000 ezer Ft, 54 000 ezer Ft ÁFA), továbbá címen belül azonos összegben és megbontásban a bevételi, azon belül az egyéb működési bevételek és a kiszámlázott ÁFA előirányzatát.

Jóváhagyja és megköti „A fővárosi hulladékgazdálkodási rendszer környezetbarát technológiáinak bővítése, a hulladékfeldolgozás és újrahasznosítás arányának növelése” című KEHOP -3.2.2.-15-2016-00001 azonosítási számú projekt keretében az FKF Nonprofit Zrt-vel a X. kerületi ingatlanra áthelyezendő  BUFA válogatósor áttelepítési költségének megtérítéséről   tárgyú megállapodást a jelen előterjesztés 1. számú melléklete szerinti tartalommal, továbbá felkéri a főpolgármestert, hogy gondoskodjon a Megállapodás aláírásáról.

határidő:	az FKF Nonprofit Zrt. Felügyelő Bizottságának jóváhagyását követő 15 napon belül 
felelős: 	főpolgármester 
Határozathozatal módja:
Az 1. és 2. határozati javaslatok elfogadása minősített, a 3. határozati javaslat elfogadása egyszerű szavazattöbbséget igényel.

Budapest, 2018. ………………..”….”
	

	dr. Szeneczey Balázs
főpolgármester-helyettes




	Láttam:

	Sárádi Kálmánné dr.
főjegyző

